దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
మిల్లర్‌కు ఇచ్చిన లైఫ్‌లే దెబ్బకొట్టాయి: శిఖర్ ధావన్
దక్షిణాఫ్రికాతో శనివారం జరిగిన నాలుగో వన్డే ఓటమిపై భారత ఓపెనర్ శిఖర్ ధావన్ స్పందించాడు.
TNN | Updated:
Feb 11, 2018, 03:59PM IST
దక్షిణాఫ్రికాతో శనివారం జరిగిన నాలుగో వన్డే ఓటమిపై భారత ఓపెనర్ శిఖర్ ధావన్ స్పందించాడు. రెండు వర్షం అడ్డుపడటం, డేవిడ్ మిల్లర్&zwnj;కు రెండు లైఫ్&zwnj;లు రావడం వల్లే తాము ఓడిపోయామని ధావన్ అభిప్రాయపడ్డాడు. ఈ మేరకు మ్యాచ్ అనంతరం ఆయన ప్రెస్ కాన్ఫరెన్స్&zwnj;లో మాట్లాడాడు. &lsquo;మ్యాచ్ చేజారడానికి ప్రధాన కారణం మిల్లర్ ఇచ్చిన క్యాచ్ వదిలేయడం, వెంటనే అతను బౌల్డ్ అయిన బంతి నోబాల్ కావడం. దీంతో మ్యాచ్ స్వరూపం మారిపోయింది. ఇలా జరిగి ఉండకపోతే మేం మెరుగైన స్థితిలో ఉండేవాళ్లం&rsquo; అని ధావన్ చెప్పుకొచ్చాడు.
మ్యాచ్ ఫలితంపై వర్షం కూడా ప్రభావం చూపిందని చెప్పాడు. వర్షం వల్ల పిచ్ స్వభావం మారిపోయిందని, అందువల్లే గత మూడు మ్యాచుల్లో బంతిని బాగా తిప్పిన తమ స్పిన్నర్లు ఈ వన్డేలో బంతిపై పట్టు కోల్పోయారని వివరించాడు. బంతి పొడిగా ఉంటే స్పిన్నర్ల ప్రదర్శన మరోలా ఉండేదని వెల్లడించాడు. అలాగే, తమ బ్యాటింగ్ మంచి ఫ్లోలో వెళ్తుండగా వర్షం వచ్చి దెబ్బకొట్టిందని ధావన్ చెప్పాడు. ఆట మధ్యలో వర్షం పడటంతో తమ బ్యాటింగ్ ఫ్లో దెబ్బతిన్నదని, అయినప్పటికీ తాము మంచి స్కోరే సాధించామని వివరించాడు. కానీ మళ్లీ ఇంకోసారి వర్షం పడటంతో అవుట్&zwnj;ఫీల్డ్ బాగా తడిగా మారిందని, ఇది మ్యాచ్ స్వరూపాన్నే మార్చేసిందని తెలిపాడు.